สมคิด จัดโครงการ "เทใจถวายอาลัยแด่พระเจ้าอยู่หัว" เตรียมจำหน่ายเสื้อดำราคาถูก 21-23 ต.ค.นี้ - FINNOMENA
รองนายก สมคิด จัดโครงการ "เทใจถวายอาลัยแด่พระเจ้าอยู่หัว" เตรียมจำหน่ายเสื้อดำในราคาย่อมเยา 21-23 ต.ค.นี้
17 ต.ค. 2559

รองนายกรัฐมนตรี เปิดเผยว่า ได้ขอความร่วมมือไปยังสมาคมอุตสาหกรรมเครื่องนุ่งห่มไทย, สมาคมอุตสาหกรรมทอผ้าไทย และผู้ประกอบการห้างค้าปลีกสมัยใหม่ ให้ผู้ผลิตและผู้จำหน่ายเสื้อผ้าสีดำเพิ่มการผลิตให้เพียงพอ
เนื่องจากพบว่าในช่วง 2-3 วันที่ผ่านมาเสื้อสีดำมีปัญหาขาดตลาด
รัฐบาลจึงจะจัดโครงการ “เทใจถวายอาลัยแด่พระเจ้าอยู่หัว” โดยจะนำเสื้อดำมาจำหน่ายในราคาถูก ที่ห้างสรรพสินค้าทั่วประเทศ ช่วยเหลือประชาชนที่มีรายได้น้อย
โดยจะมีการประชุมกันเพื่อกำหนดราคาจำหน่าย, จำนวน และมาตรฐานคุณภาพของเสื้อดำ เพื่อจำหน่ายในราคาเดียวกันทั่วประเทศ
ทั้งนี้นายกสมาคมอุตสาหกรรมเครื่องนุ่งห่มไทย ยืนยันว่าพร้อมให้ความร่วมมือรัฐบาลเต็มที่ โดยคาดว่าจะมีการกำหนดราคาตั้งแต่ตัวละ 89 บาท สำหรับเสื้อยืดคอกลม ส่วนเสื้อโปโลเริ่มต้นตัวละ 179 บาท เสื้อเชิ้ตสีดำตัวละ 239 บาท
ส่วนทางด้านสมาคมอุตสาหกรรมทอผ้าไทย ยืนยันว่า แม้ความต้องการจะเพิ่มขึ้นจากปกติราว 10% แต่มั่นใจว่าวัตถุดิบในประเทศยังเพียงพอ และไม่จำเป็นต้องนำเข้าอย่างแน่นอน
อ่านเต็มๆได้ที่ : http://www.ryt9.com/s/iq03/2532066
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: